সুলেইমান বেন
সুলেইমান জামাল বেন (জন্ম ২২ জুলাই১৯৮১ বার্বাডোসের সেইন্ট জেমসে) ওয়েস্ট ইন্ডিয়ান ক্রিকেটার যিনি ওয়েস্ট ইন্ডিজের হয়ে জাতীয় দলে এবং বার্বাডোসের হয়ে প্রথম-শ্রেণীর ক্রিকেটে খেলে থাকেন। ১৯৯৯/০০ মৌসুমে ফার্স্ট ক্লাস ক্রিকেটে মূলত একজন বামহাতি স্লো অর্থোডক্স বোলার হিসেবে অভিষেক হওয়া বেন ব্যাটসম্যান হিসেবেও বেশ কার্যকারী ভূমিকা পালন করেছেন। তার অভিষেকের পর থেকে ৪ পেসার সংবলিত বার্বাডোস দলের প্রথম একাদশে জায়গা পাওয়ার জন্য বেনকে রীতিমত লড়াই করতে হয়েছে।